CELEX: 31981R3595
Language: el
Date: 1981-12-14 00:00:00
Title: Κανονισμός (EOK) αριθ. 3595/81 τής Επιτροπής τής 14ης Δεκεμβρίου 1981 περί παρατάσεως τής περιόδου ισχύος τής κοινοτικής επιτηρήσεως τών εισαγωγών ορισμένων αυτοκινήτων οχημάτων, εργαλειομηχανών, δεκτών έγχρωμης τηλεοράσεως καί καθοδικών λυχνιών, καταγωγής Ιαπωνίας

Avis juridique important

|

31981R3595

Κανονισμός (EOK) αριθ. 3595/81 τής Επιτροπής τής 14ης Δεκεμβρίου 1981 περί παρατάσεως τής περιόδου ισχύος τής κοινοτικής επιτηρήσεως τών εισαγωγών ορισμένων αυτοκινήτων οχημάτων, εργαλειομηχανών, δεκτών έγχρωμης τηλεοράσεως καί καθοδικών λυχνιών, καταγωγής Ιαπωνίας  

Επίσημη Εφημερίδα αριθ. L 361 της 16/12/1981 σ. 0009

***** ΚΑΝΟΝΙΣΜΟΣ (ΕΟΚ) αριθ. 3595/81 ΤΗΣ ΕΠΙΤΡΟΠΗΣ  της 14ης Δεκεμβρίου 1981  περί παρατάσεως της περιόδου ισχύος της κοινοτικής επιτηρήσεως των εισαγωγών ορισμένων αυτοκινήτων οχημάτων, εργαλειομηχανών, δεκτών έγχρωμης τηλεοράσεως και καθοδικών λυχνιών, καταγωγής Ιαπωνίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 926/79 του Συμβουλίου της 8ης Μαΐου 1979 περί του κοινού καθεστώτος εισαγωγών (1), και ιδίως το άρθρο 7,  κατόπιν διαβουλεύσεων στα πλαίσια της επιτροπής που προβλέπεται στο άρθρο 5 του εν λόγω κανονισμού,  Εκτιμώντας:  ότι, με τους κανονισμούς (ΕΟΚ) αριθ. 535/81 (2), (ΕΟΚ) αριθ. 536/81 (3) και (ΕΟΚ) αριθ. 537/81 (4), η Επιτροπή καθιέρωσε κοινοτική επίβλεψη των εισαγωγών ορισμένων αυτοκινήτων οχημάτων, εργαλειομηχανών, δεκτών έγχρωμης τηλεοράσεως και καθοδικών λυχνιών, καταγωγής Ιαπωνίας· ότι η επιτήρηση αυτή ισχύει μέχρι τις 31 Δεκεμβρίου 1981·  ότι οι λόγοι που ώθησαν αρχικά την Επιτροπή να λάβει τα μέτρα αυτά, δηλαδή ο κίνδυνος ζημιώσεως των παραγωγών, εξακολουθούν να υφίστανται·  ότι, κατά συνέπεια, πρέπει να παραταθεί το καθεστώς της εν λόγω επιτηρήσεως και να αναπροσαρμοσθεί βάσει των προσφάτων τροποποιήσεων της ονοματολογίας «NIMEXE»,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η διάρκεια ισχύος των κανονισμών (ΕΟΚ) αριθ. 535/81, (ΕΟΚ) αριθ. 536/81 και (ΕΟΚ) αριθ. 537/81 παρατείνεται μέχρι τις 31 Δεκεμβρίου 1982.  2. Εν τούτοις, στον κανονισμό (ΕΟΚ) αριθ. 537/81, οι κωδικοί αριθμοί NIMEXE 85.15-25 και 85.21-16 αντικαθίστανται από τους νέους κωδικούς αριθμούς που αναφέρονται στο παράρτημα που ακολουθεί.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982, και εφαρμόζεται μέχρι τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Δεκεμβρίου 1981.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 131 της 29. 5. 1979, σ. 15.  (2) ΕΕ αριθ. L 54 της 28. 2. 1981, σ. 61.  (3) ΕΕ αριθ. L 54 της 28. 2. 1981, σ. 62.  (4) ΕΕ αριθ. L 54 της 28. 2. 1981, σ. 63.  ΠΑΡΑΡΤΗΜΑ  Συσκευαί λήψεως εικόνων για την έγχρωμη τηλεόραση, καταγωγής Ιαπωνίας  Κώδικας NIMEXE  - 85.15-20 - συνδυασμέναι μετά δέκτου ραδιομεταδόσεως ή συσκευής εγγραφής ή αναπαραγωγής ήχου  - ετερα, των οποίων η διαγώνιος της οθόνης είναι:  - 85.15-21 ίση ή μικρότερη των 42 cm  - 85.15-22 μεγαλύτερη των 42 μέχρι και 52 cm  - 85.15-23 μεγαλύτερη των 52 cm  Σωληνωταί λυχνίαι καθοδικαί για δέκτες έγχρωμης τηλεοράσεως καταγωγής Ιαπωνίας των οποίων η διαγώνιος της οθόνης είναι:  Κώδικας NIMEXE  - 85.21-10 ίση ή μικρότερη των 42 cm  - 85.21-11 μεγαλύτερη των 42 μέχρι και 52 cm  - 85.21-12 μεγαλύτερη των 52 cm